Kuimarisha biashara Kenya

NJIA MBALIMBALI ZA KUIMARISHA BIASHARA NCHINI KENYA 

Biashara ni shughuli za uchukuzi ambapo bidhaa hubadilishwa kwa bidhaa zingine au pesa ili kukimu mahitaji ya maisha miongoni mwa binadamu. Shughuli za kibiashara ni muhimu sana katika kuwezesha binadamu kupata mahitaji yake. Biashara ni muhimu isipokuwa kuwa kuna changamoto ambazo zinaathiri utekelezaji wa biashara humu nchini. Serikali ya Kenya inafaa itekeleze malengo yafuatayo ili biashara ilimarike miongoni mwa wakenya. 

Ujenzi wa barabara ili kuwezesha wanabiashara kusafirisha bidhaa zao katika masoke mbalimbali. Njia mbovu huathiri bidhaa zinazosafirishwa, hata hivyo, bidhaa zingine hufika sokoni kama zimeharibika tayari. Barabara mbovu pia huchelewesha wanabiashara kuwasili sokoni, kwani huchukua muda mwingi sana barabarani badala ya kuwa sokoni wakiuza bidhaa kwa muda unaofaa ili wauze baadhi ya bidhaa hizi. 

Serikali pia yafaa iimarishe usalama kwa wafanyabiashara pamoja na bidhaa zao. Usalama ukikosekana nchini huogofya wanabiashara kwa sababu huogopa kuuawa na hata bidhaa zao kuibwa. Wizi wa bidhaa za wafanyabiashara huwapelekea hasara na kusababisha kufilisika kibiashara. 

Pia, serikali inafaa ipunguze kiwango cha ushuru ili wanabiashara wengi wajitome katika ulingo wa biashara. Ushuru wa juu hufanya wanabiashara kufifia katika utekelezaji wa biashara. Kiwango cha juu cha ushuru kinawafanya wana biashara kupandisha bei za bidhaa ili kuweza kukimu kiwango cha ushuru na hata hivyo, kupoteza wateja wao. Kukosekana kwa wateja husababisha kuharibika kwa bidhaa zinazoharibika baada ya muda mfupi. 

Serikali inafaa ishirikiane na nchi mbalimbali kupanua au kuwatafutia wanabiashara wa humu nchini soko ya bidhaa zao. Bidhaa zimejaa humu nchini na hata kukosa soko. Bidhaa hizi zinafaa ziuzwe katika nchi zinazokosa bidhaa hizi ili kuwapa wanabiashara motisha ya kuingia katika biashara. Serikali ikishirikiana na nchi zingine za kigeni  pia itawaondolea wanabiashara vizingiti mipakani. Hivi wana biashara watakuwa huru kuingia na kutoka katika nchi zingine ili kuzidisha mapato yao. 

Serikali pia inafaa iwajengee wanabiashara vibanda sokoni ili waweze kufanya biashara zao kila wakati. Wafanyabiashara wengi hawana mahali pa kujizuia dhidi ya hali kali ya hewa. Wanaathiriwa na hali ya anga. kama vile jua kali, mvua na hata upepo unaoandamana na vumbi. Haya matatizo husababisha magonjwa kama vile saratani ya ngozi, homa na pepopunda. Wanabiashara wanaofanyia bisishara zao katika soko wazi hupoteza wakati wao mwingi kunapokuwa kukinyesha. Hili tatizo huwaletea mapato duni ya biashara na hata kuathiri wateja wao. 
Serikali pia inafaa iwape wananchi hela katika kiwango kilicho sawa ili waanzishe biashara. Hivi wananchi wengi wataingilia biashara mbalimbali zitakazozaana na kuleta manufaa katika nchi. Hivi pia serikali itakuwa na uwezo wa kupata maradufu pesa walizowapa wananchi ili kuanzisha biashara. Hii ni kwa sababu pesa hizi hurejeshwa kwa serikali kwa kuongezea riba ya kiwango kidogo cha pesa.